Чакъала хъадиркIенди хьуна сайин пеIер, сайин багъди учIай хьуная емишар хъадикIенас.
Гьергелай киркьвайра хьуная гис. Са ягъарикес са ягъа гулуная Чакъал.
Вахттар ккеттушухаб ме хIуриди адиная са хизан бицIи шиникквра хъай. БицIи шиникквар дурхIай ахьуная. Адина ая бицIи шиникквди джинди учин джибина икIуна ая сасрайифас фаттархье манатар.
Ме кар агуна ая шиникквдин дадас, акьуная батIарди тIуланф.
Ге кар агу къуншибири Iайи мата пуная. Гьара экьве пуная ми, ахъакьуная ахтилат. Ахьуная са бабна шиниккв. Са ягъа файдиная шиникквди сасрайин манат, кьабахъ ягъа – пеI.
Гьергелай баба иджи акьуне агъай хьуная мис. Вахттар вей, хIа вередегьен ппара хъадиркIенди, хьиличIанар аркьай хьуная шиникквди. Гьаме кардихъас йиная мис хъавахIан Чакъал.
Ге Чакъал кIегуна саламиккди са инсанра адиндава пуная идеми.